I henhold til Athenaios var hun en datter av Damasandra, skjønt andre skribenter nevner faren som Timandra. Hun var også en samtidig med en annen kjent hetære, Fryne. Det hevdes at hun ble forelsket i en mann fra Thessalia ved navn Hippostratos eller Hippolokos som brakte henne til Thessalia. Andre kvinner her ble så sjalu på henne at de lokket henne inn i tempelet til Afrodite og steinet henne til døde. Hun ble gravlagt ved bredden av elven Peneios.